**Biopsi ry:n hallituksen kokous 16/2021**

**Arvo F114, 12.10.2021 kello 16.30**

**Läsnä:** Frans Ek, Lauri Seppälä, Jenni Keränen, Essi Koho, Jenni Rapakko, Laura Lassila ja Tuulikki Suomela

**Lisäksi:** Iiris Mustonen

ASIALISTA

1. **Kokouksen avaus**

Puheenjohtaja avasi kokouksen ajassa 16:36.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
2. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Jenni Keränen ja Lauri Seppälä.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Biopsin ja TLK:n yhteinen biljardipöytä korjataan kokousta seuraavan viikon keskiviikkona.

Nyyti ry lähetti sähköpostilla tietoa loppusyksyn toiminnastaan ja pyysi jakamaan tiedon jäsenistölle.

Viime kokouksen päätöksen mukaisesti Treyn vetoomus opiskelijoiden kulkuluvista kampukselle allekirjoitettiin, mutta yliopisto ei silti palauta kulkulupia normaaleiksi vielä tämän vuoden aikana.

Hallitukselle on lähetetty Sprint innovation festivaalista tietoa, jota voisi jakaa viikkotiedotteessa.

Biopsin, Bionerin ja TLK:n puheenjohtajat saivat kaikki mainoksen matkasta Lappiin, mutta sitä ei laiteta viikkotiedotteeseen, sillä viikkotiedote ei ole ilmaista mainontaa yrityksille.

Kulti ry:n excuille ei ole löytynyt majoittumispaikkaa ja vain yksi yritys on lupautunut mukaan.

1. **Raha-asiat**
2. **Varallisuus**

Biopsin tilillä on 17 686,16 €.

1. **Sähköisesti hyväksytyt**

Sähköisesti hyväksyttyjä maksuja ei ole.

1. **Hyväksyttävät**

Hyväksytään seuraavat maksut:

1. After lecture ry –  Jouluristeily 2021 hyttien ennakkomaksu 15% 222€
2. HD-Group Oy – Haalareiden hankintakulut (33 kpl) 2072,40€
3. **Korvattavat**

Korvataan seuraavat:

1. Oskari Kulta – Yritystiimin 2020 virkistäytyminen 4.10., 10€
2. Frans Ek – Yritystiimin 2020 virkistäytyminen 4.10., 10€
3. Mikko Kaasinen – Yritystiimin 2020 virkistäytyminen 4.10., 10€
4. Antti Kiviaho – Bionerin vujulahja 1/2, 15,24€
5. Antti Kiviaho – Bionerin vujulahja 2/2, 18,39€
6. Emmi Eskelinen – Tarjottavia fuksien leffailtaan 18,88€
7. Lauri Seppälä - viininmaistelu vujutiimin kokouksessa viinin päättämiseksi vujuille 26,65€
8. Laura Lassila – Reettorien vujujen osallistumismaksu 82,5€
9. **KopoSopo**
10. **MET Koulutusjohdon ja ainejärjestöjen kokous 11.10.**

Kokouksessa keskusteltiin koronan vaikutuksesta opiskeluun ja opiskelijoiden hyvinvointiin. Opiskelijaedustajat ilmaisivat opiskelijoiden mieltymyksen luentotallenteisiin ja koulutusohjelman vastuuhenkilö ilmaisi ärtymyksensä opiskelijoiden mielipiteeseen. Opiskelijoiden normaalit kulkuoikeudet kampuksilla palautetaan todennäköisesti vuoden vaihteessa. Kokouksessa puhuttiin myös yliopiston tilatehokkuudesta, eli opiskelijoiden näkökulmasta Arvon kirjaston sulkemisesta. Tutkinto-ohjelman dekaaneilla ei ollut tietoa kirjaston palveluiden kehittämisen työryhmästä.

1. **Lokakuun Bioteknologian ja biolääketieteen tekniikan tutkinto-ohjelman suunnitteluryhmän kokous**

Intranet uudistuu ja muun muassa hakutoimintoa parannetaan. Tiedekunnan roolin kasvattaminen yritysyhteistyössä oli keskustelussa, nykyinen yhteistyö on olematonta. Myös opinnäytetöiden tilanteesta keskusteltiin.

1. **TREYn koulutusjohdolle välittämä palaute yliopiston opintopalveluista**

Trey oli saanut hyvin negatiivista palautetta yliopiston yleisten opintopalveluiden laadusta. Opintoneuvonnan tilannetta selvitetään kaikissa tiedekunnissa. Opiskelijoiden lausuntojen deadline oli jostain syystä erittäin pian eikä moni ainejärjestö todennäköisesti ehtinyt vastaamaan selvitykseen. Biopsin vastaus on annettu koulutuspoliittisen vastaavan toimesta.

1. **Tapahtumat**
2. **Menneet**
3. **Drinks and games @ Heidi’s 30.9.**

Tapahtuma meni hyvin. Heidi’s yhteyshenkilö oli joustava, ja uutta samanlaista tapahtumaa on toivottu.

1. **Tulevat**
2. **Kuutoslinja 14.10.**

46 ihmistä on ilmoittautunut tapahtumaan, ryhmiä tulee näin ollen kolme. Ryhmät valitsevat itse itselleen vetäjän, jos tahtovat.

1. **Kauppisitsit 26.10.**

Sitsien järjestelyt sujuvat hyvin. Ensi vuodeksi voitaisiin etsiä isompi tila. Haalarimerkit on tilattu.

1. **Joulurisse 2.-3.12.**

Biopsin hyttipaikoista oltiin aiemmin tapeltu, mutta hyttejä meinasikin jäädä yli. Lopulta kaikki hyttipaikat saatiin kuitenkin täytettyä. Innokkaimmat fuksit jonottivat hyttejä yön yli ulkona. Ensivuoden hallitukselle on muistettava kertoa, että hyttien jako ainejärjestöjen kesken on suunniteltava etukäteen järkevästi.

1. **BBB 9.12.**

Tapahtumaa on pian alettava suunnittelemaan. Syyskokouksen alkamisaika on valittava. Kokous ei kestä kauaa, sillä siinä ei yleensä tehdä muuta kuin valitaan uusi hallitus. Tapahtumapaikkana toimii soutupaviljonki.

Hallituskähmintä voitaisiin järjestää marraskuun ensimmäisillä viikoilla. Asiaa käsitellään lisää seuraavassa kokouksessa.

Biopsi goes metsä -tapahtuma puuttuu esityslistasta, se järjestetään kokousta seuraavana perjantaina.

Bioneerien kanssa on puhuttu biosaunan järjetämisestä, mutta tapahtumaa ei saada pidettyä tänä vuonna.

1. **Järjestön kurinpitovaltuudet**

Trey on lähettänyt järjestöille ohjeita kurinpitoon. He ohjeistavat kurinpitotoimenpiteiksi esimerkiksi suullisia varoituksia ja porttikieltoa tapahtumiin tietyksi ajaksi. Biopsin tämänhetkisissä säännöissä ei ole muita kurinpitokeinoja kuin jäsenen erottaminen. Päätettiin suunnitella mahdollinen sääntömuutos.

1. **Kysely Loimun ainejärjestösopimuksesta**

Loimu on lähettänyt Biopsin hallitukselle kyselyn opiskelijoiden tyytyväisyydestä ammattiliiton ja ainejärjestön väliseen sopimukseen. Täytimme kyselyn yhteisesti kokouksessa. Loimu kanssa tehdyn sopimuksen mukaan Loimu sponsoroi rahallisesti pyöreitä vuosijuhlia, mihin kuuluisi tänä vuonna järjestettävät 20 v -vujut, mutta asiasta ei ole ollut puhetta. Jouluristeily ja opiskelijahaalareihin saatava rahallinen tuki ovat hyviä asioita sopimuksessa. Loimu myös helpottaa verkostoitumista. Toivoimme kyselyssä Loimulta vahvempaa läsnäoloa Tampereella.

1. **Vujukutsut**

TAkSiGaYs on lähettänyt hallitukselle vujukutsun, Lauri Seppälä osallistuu Biopsin edustajana.

1. **Vujut**

Kaikki tarvittavat tilavaraukset vujuviikolle on hoidettu. Pomppulinnan hankkimista sillikselle ehdotettiin ja idea saa kannatusta muutamalta hallituksen jäseneltä. Juomat vuosijuhlille tilataan vielä samalla viikolla. Vuosijuhlien ilmoittautumisen kanssa oli sekoilua. Vujuille saatetaan saada 10 paikkaa lisää. Kokoushetkellä ilmoittautuneita on 120. Päätettiin, että toimareiden avecit menevät muun jäsenistön aveccejen edelle ilmoittautumisessa. Jatkoille ei voi tuoda ylimääräisiä avecceja. Keskusteltiin siitä, pitäisikö sillikselle myydä lippuja erikseen. Vujuille on ilmoittautunut nakkeilijoita. Jatkojen budjetista oli hieman epäselvyyksiä, sillä lasku menee jäsenistön kuluttamien juomien mukaan. Jatkoille laitetaan erillinen juomabudjetti. Kunniamerkin saajaksi on ehdotettu yhtä henkilöä. Biopsinauhaa voitaisiin myydä jäsenistölle ennen vujuja. Biopsinauhan käyttöohjeet voisi ehkä jopa lisätä sääntöihin.

1. **#KampuksetKäyttöön**

Viesti Treyn järjestämästä #KampuksetKäyttöön -tempauksesta jaetaan jäsenistölle sähköpostilla.

1. **KV-tuutorihaku**

Kv-tuutorihaku on alkamassa. Biopsin Kv-tilanne on heikko, olisi hyvä löytää kv-asioista kiinnostuneita ihmisiä mukaan järjestötoimintaan. Jaetaan Treyn viesti kv-tuutoroinnista jäsenistölle.

1. **META**

Biopsi on voittoa tavoittelematon järjestö, mutta TLK ei. TLK tahtoo tehdä voittoa kauppisitsien järjestämisestä. Tämä ei ole Biopsin kannalta kamalaa, kunhan emme keskimäärin tee voittoa tapahtumista.

Hyvinvointikyselyn kysymyksistä ja kyselyn toteutuksesta puhutaan seuraavassa kokouksessa.

Graduinfo järjestetään marraskuussa ja sitä markkinoidaan myös kolmannen vuoden opiskelijoille.

1. **Seuraavan kokouksen ajankohta**

Seuraava kokous järjestetään keskiviikkona 27.10. klo 16:30. Luentosalin sijaan kokousta varten etsitään pienempi tila.

1. **Kokouksen päätös**

Kokous päätettiin ajassa 19:04.